มธ.–จุฬาฯ เห็นด้วยปรับสัดส่วนรับตรง
แต่ไม่ควรรวมโครงการขยายโอกาสฯ จี้ สกอ.นัดมหาวิทยาลัยหารือ,ศ.ดร.สมคิด เลิศไพฑูรย์ อธิการบดีมหาวิทยาลัยธรรมศาสตร์ (มธ.) กล่าวถึงกรณีที่ รมว.ศึกษาธิการ ต้องการให้กำหนดสัดส่วนการคัดเลือกระหว่างการคัดเลือกบุคคลเข้าศึกษาต่อในสถาบันอุดมศึกษาด้วยระบบกลางการรับนิสิตนักศึกษา หรือแอดมิชชั่น และรับตรง ให้ชัดเจน ว่าที่ผ่านมาที่ประชุมอธิการบดีแห่งประเทศไทย (ทปอ.) มีมติชัดเจนที่จะกำหนดสัดส่วนการรับนิสิตนักศึกษาและระบบรับตรงสัดส่วน 50:50 ซึ่งมหาวิทยาลัยที่เป็นสมาชิกของ ทปอ.ทั้ง 27 แห่ง พยายามรักษาสัดส่วนการรับนักศึกษาให้ใกล้เคียงมากที่สุด รวมถึงหาแนวทางในการแก้ปัญหาการสอบรับตรงมาโดยตลอด เช่น พยายามกำหนดระยะเวลาการสอบรับตรงให้ตรงกัน โดย ทปอ.มีมติชัดเจนแล้วว่า ในแต่ละปีจะสอบรับตรงร่วมกันในเดือน ม.ค. รวมถึงจำกัดจำนวนรับนิสิตนักศึกษาในการสอบรับตรง เป็นต้น แต่เรื่องการกำหนดสัดส่วนการรับนิสิตนักศึกษา ต้องยอมรับว่าเป็นอำนาจของมหาวิทยาลัย ขึ้นอยู่กับมหาวิทยาลัยแต่ละแห่งกำหนด และระบบการรับตรงทำให้มหาวิทยาลัยได้นิสิตนักศึกษาตรงกับความต้องการอย่างมาก,ผมเห็นด้วยที่ต้องไม่มีการสอบรับตรงมากเกินไป ต้องมีสัดส่วนที่เหมาะสม ซึ่งสัดส่วนการรับนักศึกษาระหว่างแอดมิชชั่นและรับตรง มธ.พยายามรักษาสัดส่วนในการรับนักศึกษาให้ใกล้เคียง 50:50 มากที่สุด อย่างไรก็ตาม หากจะกำหนดสัดส่วนการรับนิสิตนักศึกษาระดับแอดมิชชั่นและรับตรงอย่างชัดเจน สำนักงานคณะกรรมการการอุดมศึกษา (สกอ.) และมหาวิทยาลัยต้องมาหารือร่วมกัน ต้องหาสัดส่วนที่เหมาะสม ซึ่งโดยส่วนตัวรับตรงไม่ควรเกินร้อยละ 70 และไม่ควรนับรวมโครงการขยายโอกาสทางการศึกษา ควรกำหนดเฉพาะโครงการรับตรงทั่วไปเท่านั้น ศ.ดร.สมคิดกล่าว,ด้าน ศ.นพ.ภิรมย์ กมลรัตนกุล อธิการบดีจุฬาลงกรณ์มหาวิทยาลัย กล่าวว่า การกำหนดสัดส่วนรับนิสิตระหว่างแอดมิชชั่นและรับตรงนั้น จุฬาฯเห็นด้วยที่การรับตรงต้องมีการกำหนดสัดส่วนที่เหมาะสม ไม่มากเกินไป เพื่อเป็นการแบ่งเบาภาระของพ่อแม่ผู้ปกครอง เด็กจะได้ไม่ต้องวิ่งสอบ แต่ทั้งนี้ ในการกำหนดสัดส่วนที่ชัดเจนนั้น ต้องมาหารือร่วมกัน ซึ่งในส่วนของจุฬาฯ ที่ผ่านมาก็พยายามรักษาสัดส่วนระหว่างแอดมิชชั่นส์กับรับตรงให้ใกล้เคียง 50:50 มากที่สุด ดังนั้น ถ้ามีกำหนดสัดส่วนที่ชัดเจน จุฬาฯ ก็พร้อมจะดำเนินการตามที่ตกลงร่วมกัน.
ศ.ดร.สมคิด เลิศไพฑูรย์ อธิการบดีมหาวิทยาลัยธรรมศาสตร์ (มธ.) กล่าวถึงกรณีที่ รมว.ศึกษาธิการ ต้องการให้กำหนดสัดส่วนการคัดเลือกระหว่างการคัดเลือกบุคคลเข้าศึกษาต่อในสถาบันอุดมศึกษา
สมคิด เลิศไพฑูรย์,รับตรง,สอบคัดเลือก,สถาบันอุดมศึกษา,แอดมิชชั่น,คัดเลือกบุคคลเข้าศึกษาต่อในสถาบันอุดมศึกษา